Muise wen toe die prys vir beste foto | Maroela Media
'n Foto van twee muise, wat op 'n moltreinplatform in Londen oor 'n stukkie kos baklei, is sopas as die Natuurfoto van die Jaar aangewys.
"Station squabble" deur Sam Rowley, Verenigde Koninkryk
Sam Rowley se foto was 'n finalis saam met verskeie ander indrukwekkende foto's van onder andere ysbere, flaminke, 'n takbok, bruinbeer en luiperds.
Rowley se foto, "Station Squabble" is uiteindelik as die wenner aangewys in LUMIX se People's Choice-toekenning op die Natural History Museum se webwerf. Rowley moes plat op sy maag op die moltreinplatform gaan lê om vir die muise te wag. Die "bakleiery" oor stukkies kos wat pendelaars laat val het, het 'n breukdeel van 'n sekonde geduur voor een van hulle met die krummel weggehardloop het.
Altesaam 25 foto's is op 'n kortlys geplaas uit 48 000 inskrywings (uit 100 lande) en die publiek se gunstelingfoto is Woensdag as die wenner aangewys.
"Ek is baie dankbaar om dié toekenning te ontvang," het Sam gesê. "Dit was nog altyd my droom om op een of ander manier in dié kompetisie sukses te behaal. Ek hoop [die foto] wys mense die onverwagse drama wat in bekende stedelike omgewings gesien kan word."
Klik hier om meer te lees oor Sam se uitdagings om die foto te neem.
Sam se foto en van die ander inskrywings is tot 31 Mei 2020 te sien by die Wildlife Photographer of the Year-uitstalling by die Natural History Museum in South Kensington.
Vier ander foto's het ook eervolle vermelding ontvang:
Losing the Fight deur Aaron Gekoski
Matching Outfits deur Michel Zoghzoghi
The Surrogate Mother deur Martin Buzora
Spot the Reindeer deur Francis De Andrés
Hier is nog 'n paar finaliste:
"A suitable gift" deur Marco Valentini, Italië
"Winter's tale" deur Valeriy Maleev, Rusland
"Inquisitive" deur Audun Rikardsen, Noorweë
Die wêreld in foto's – 13 Februarie 2020
Al die fotos is so mooi. Die hartseerste een is die een van die Orangoetang. So hartseer dat hulle daagliks so sleg behandel word. Die storie moet permanent verban word. Hulle hoort in die natuur, en indien dit nie moontlik is nie, in goeie omstandighede in kaptiwiteit.
Pragtig! Almal uniek in hul eie reg.
Pragtige fotos! Maar ek dink die muise verdien dit, dis n natuurlike foto wat die fotograaf definitief nie kon kies hoe hulle moet lyk of maak nie.
Pragtige fotos. My suster se dogter wil eendag fotogravie gaan studeer. Sy is al klaar aangele vir dit – neem die pragtigste fotos wat sy al neem. En die fotos praat met mens.